Балалардың интернеттен не көріп отырғаны ата-аналардың ерекше бақылауында болуы керек - министрлік
DATE: 16:57, 20 Қыркүйек 2024 | GMT +5
TITLE: Балалардың интернеттен не көріп отырғаны ата-аналардың ерекше бақылауында болуы керек - министрлік
URL: https://kaz.inform.kz/news/balalardin-internetten-ne-korp-otirgani-ata-analardin-erekshe-bakilauinda-bolui-kerek-ministrlk-ec4473/
META: DATE: 16:57, 20 Қыркүйек 2024 | GMT +5
TOTAL WORDS: 189
AUTHOR(S):
TEXT: Интернет желісіндегі кез келген қауіп-қатердің алдын алу және балалардың қауіпсіздігін қамтамасыз етуді күшейту мақсатында Комитет бұл салада жауапты мемлекеттік органдар – ҚР Мәдениет және ақпарат министрлігіне, ҚР Ішкі істер министрлігіне зиянды цифрлық ойындарға мониторинг жүргізу және бұғаттау бойынша шешуші шаралар қабылдау жөнінде хат жолдады. Сондай-ақ Комитет бұған дейін балалардың онлайн қауіпсіздігін күшейтуге бағытталған науқандарға бастамашы болғанын еске саламыз. Атап айтқанда, жағымсыз контентке қол жеткізуді шектеу үшін «атаана бақылауы» функциясын орнату. Бұдан бөлек, 1 қыркүйектен бастап барлық білім беру ұйымдарында «Жеке қауіпсіздік» сабақтары енгізіліп, балаларға интернеттегі қауіп-қатерден қорғану, өзін-өзі сақтау дағдыларын дамыту және түрлі қауіп пен сыни сағатта дұрыс мінез-құлық таныту жөнінде түсіндірілуде. «Біздің басты міндетіміз - балалардың қауіпсіздігін қамтамасыз ету. атааналар балаларының қолданатын сайттарын қадағалап, оның онлайн белсенділігіне ерекше назар аударуы керек. Әсіресе, атаана бақылауының қолжетімді құралдарын міндетті түрде қолдану қажет. Баламен күнделікті қарапайым ғана әңгімелесу, балалардың өміріне қатысу - олар үшін қауіпсіз кеңістік құрудың жалғыз жолы. Өз кезегінде жауапты мемлекеттік органдар мұндай қауіп-қатерлерге тосқауыл қою үшін қолдан келгеннің бәрін жасайды», - деп атап өтті ҚР Оқу-ағарту министрлігі Балалардың құқықтарын қорғау комитетінің төрағасы Насымжан Оспанова. Бұл мәселенің түбегейлі шешілуін ҚР Оқу-ағарту министрлігі Балалардың құқықтарын қорғау комитеті бақылауда ұстайтын болады
